5. pielikums 
Iepirkuma “PVC, koka, alumīnija un metāla logu, ārdurvju un iekšdurvju, ar dubultā un trīskāršā stikla paketēm un bez stikla paketēm, remonta un apkopes pakalpojumi Latvijas Universitātes  ēkās”,
 ID Nr. LU 2026/56_I nolikumam

PAKALPOJUMA LĪGUMS Nr. {{ DOKREGNUMURS }}
par PVC, koka, alumīnija un metāla logu, ārdurvju un iekšdurvju, ar dubultā un trīskāršā stikla paketēm un bez stikla paketēm, remonta un apkopes pakalpojumi Latvijas Universitātes ēkās

Līguma abpusējas parakstīšanas datums ir 
pēdējā parakstītā laika zīmoga datums

Rīgā, 
Latvijas Universitāte, reģistrācijas Nr. 3391000218, juridiskā adrese: Raiņa bulvāris 19, Rīga, LV-1586, (turpmāk – LU vai Pasūtītājs), tās ______________ personā, kurš/-a rīkojas saskaņā ar _______________, no vienas puses, un
__________________, reģistrācijas Nr.__________, juridiskā adrese: __________ (turpmāk – Izpildītājs), tās ______________ personā, kurš/-a rīkojas saskaņā ar _________, no otras puses, abi kopā saukti - Puses,
pamatojoties uz Pasūtītāja organizētā iepirkuma “PVC, koka, alumīnija un metāla logu, ārdurvju un iekšdurvju, ar dubultā un trīskāršā stikla paketēm un bez stikla paketēm, remonta un apkopes pakalpojumi Latvijas Universitātes ēkās” (iepirkuma identifikācijas Nr. LU 2026/56_I) (turpmāk – Iepirkums) rezultātiem, noslēdz šādu pakalpojuma līgumu (turpmāk – Līgums):

1. LĪGUMA PRIEKŠMETS UN LĪGUMA TERMIŅŠ
1.1. Pasūtītājs uzdod, bet Izpildītājs apņemas veikt ar savu darbaspēku un materiāli tehniskajiem līdzekļiem Latvijas Universitātes objektos esošo PVC, koka, alumīnija un metāla logu, ārdurvju un iekšdurvju, ar dubultā un trīskāršā stikla paketēm un bez stikla paketēm (turpmāk - Prece) apkopi un remontu (turpmāk – Pakalpojums) saskaņā ar Līguma 1. pielikumā “Tehniskā specifikācija un pretendenta tehniskais piedāvājums” un Līguma 2. pielikumā “Finanšu piedāvājums” noteiktajām prasībām un Pasūtītāja norādījumiem. 
1.2. [bookmark: _Hlk200556622]Līgums stājas spēkā tā abpusējas parakstīšanas dienā un ir spēkā 24 (divdesmit četrus) mēnešus vai līdz brīdim, kad Pasūtītāja maksājumi par saņemtajiem Pakalpojumiem sasniedz kopējo Līguma summu, atkarībā no tā, kurš nosacījums iestājas pirmais.
1.3. Ja Līguma darbības laikā līdz Līguma 1.2.punktā norādītajam termiņam Pasūtītājs nav izlietojis visu Līguma 2.1.punktā norādīto Līguma summu, Puses var vienoties par Līguma grozījumiem un pagarināt Līguma darbības laiku līdz Līguma 2.1.punktā noteiktās līguma summas izpildei, nepārsniedzot PIL 60.panta ceturtajā daļā noteikto termiņu.

2. LĪGUMCENA UN NORĒĶINU KĀRTĪBA
2.1. Līguma summa par kvalitatīvi sniegtiem Pakalpojumiem ir EUR 41 999,99 EUR (četrdesmit viens tūkstotis deviņi simti deviņdesmit deviņi euro un 99 centi) bez pievienotā vērtības nodokļa (turpmāk – Līgumcena). Pievienotās vērtības nodoklis tiek maksāts normatīvajos aktos noteiktajā apmērā un kārtībā. Pasūtītājam nav pienākums izlietot visu Līgumcenu.
2.2. Pakalpojumu cenas noteiktas Līguma 2.pielikumā atbilstoši Izpildītāja iesniegtajam piedāvājumam Iepirkumā.
2.3. Pakalpojuma cenās ir ietvertas visas izmaksas, kas saistītas ar Pakalpojuma sniegšanu, tajā skaitā, Izpildītāja darbinieku darba samaksa, Pakalpojuma sniegšanā izmantojamie materiāli, inventārs, kas nepieciešams pilnīgai un kvalitatīvai Pakalpojumu izpildei, transporta izdevumi, kā arī uz Pakalpojumu sniegšanu attiecināmie nodokļi un nodevas, un citas ar Pakalpojuma sniegšanu saistītās izmaksas.
2.4. Cena par Pakalpojuma izmaksām ir norādīta finanšu piedāvājumā (Līguma 2. pielikums) un tā paliek nemainīga visā līguma darbības laikā. 
2.5. Preču remontam izmantojamo materiālu un detaļu cenas, ieskaitot piegādes cenu, nedrīkst pārsniegt vidējās tirgus cenas vairāk kā par 10 % (desmit procentiem) no tirgus vērtības.  
2.6. Izpildītājs, pēc Līguma 3.6.punkta kārtībā sagatavotā un iesniegtā Darbu nodošanas - pieņemšanas akta savstarpējas parakstīšanas, sagatavo rēķinu par attiecīgā Pakalpojuma izpildi.
2.7. Samaksu par veiktajiem Pakalpojumiem Pasūtītājs veic ar pārskaitījumu uz Izpildītāja norādīto norēķinu kontu 30 (trīsdesmit) dienu laikā pēc abpusējas nodošanas - pieņemšanas akta parakstīšanas un atbilstoša e-rēķina saņemšanas dienas.
2.8. Rēķinu Izpildītājs sagatavo un iesniedz strukturēta elektroniskā rēķina veidā (turpmāk tekstā – e-rēķins) un nosūta uz Latvijas Universitātes e-apakšadresi EINVOICE@90000076669. PDF rēķins netiek uzskatīts par e-rēķinu,  tas ir iekļaujams e-rēķinā kā vizualizācijas daļa.
2.9. E-rēķina pamatojuma vai piezīmju laukā, vai paša e-rēķina datu laukos Izpildītājs norāda Pasūtītāja struktūrvienības trīsciparu kodu (saraksts šeit: https://www.lu.lv/par-mums/kontakti/rekviziti/), Pasūtītāja Līguma numuru, Iepirkuma identifikācijas numuru Nr.LU 2026/56_I un citus nepieciešamos rekvizītus pēc Pasūtītāja norādījumiem.
2.10. [bookmark: _Hlk81477529]Par rēķina samaksas dienu tiek uzskatīta diena, kad Pasūtītājs veicis pārskaitījumu uz Izpildītāja norēķinu kontu bankā.
2.11. Līguma 2.8. un 2.9.punktā noteikto prasību neievērošanas gadījumā Pasūtītājs ir tiesīgs neapmaksāt rēķinu līdz minēto prasību izpildei, par to attiecīgi paziņojot Izpildītājam, līdz ar ko Pasūtītājam nevar tikt piemēroti Līguma 5.2.punkta noteikumi.

3. PAKALPOJUMU SNIEGŠANAS UN PIEŅEMŠANAS KĀRTĪBA
3.1. Izpildītājs Pakalpojumus veic atbilstoši Līgumā un tā pielikumos noteiktajam.
3.2. Pasūtītāja pārstāvis piesaka Preces apkopi un/vai remontdarbus, nosūtot attiecīgu pieprasījumu uz Izpildītāja kontaktpersonas e-pasta adresi vai telefoniski. 
3.3. Pēc Līguma 3.2. punktā noteiktā pieprasījuma saņemšanas Izpildītāja speciālistam jāierodas Pasūtītāja pārstāvja norādītajā adresē ne vēlāk kā 48 (četrdesmit astoņu) stundu laikā no plkst. 8:30 līdz 17:00. Avārijas gadījumā (piemēram, izsists stikls, neiespējama durvju/logu atvēršana/aizvēršana) Izpildītāja speciālistam jāierodas 24 stundu laikā darba dienu laikā no plkst. 8:30 līdz 17:00.
3.4. Izpildītājs 2 (divu) darba dienu laikā pēc ierašanās Pasūtītāja pārstāvja norādītajā adresē pēc attiecīgās Preces apskates iesniedz Pasūtītāja pārstāvim tāmi, kurā norāda remontdarbu izmaksas, kā arī remontdarbu veikšanai paredzamo termiņu. 
3.5. Pasūtītāja pārstāvis ne vēlāk kā 2 (divu) darba dienu laikā izvērtē tāmi un sniedz elektronisku saskaņojumu vai atteikumu. 
3.6. Izpildītie Pakalpojumi tiek pieņemti ar Pakalpojumu nodošanas – pieņemšanas aktu (Līguma 3. pielikums). Pasūtītājs nepieņem un neparaksta pieņemšanas-nodošanas aktu, ja sniegtie Pakalpojumi neatbilst Līguma un/vai Līguma 1. pielikuma prasībām.
3.7. Pasūtītājs 3 (trīs) darba dienu laikā pēc Pakalpojumu nodošanas - pieņemšanas akta saņemšanas ir tiesīgs pārbaudīt Pakalpojumu izpildes kvalitāti un atbilstību Līguma noteiktajam.
3.8. Ja Pasūtītājs konstatē, ka Izpildītāja veiktajos Pakalpojumos ir trūkumi vai neatbilstības Līguma vai tā 1. pielikumā noteiktajam, Pasūtītājs sagatavo neatbilstību konstatācijas aktu (Līguma 4. pielikums) un uzaicina Izpildītāju Pasūtītāja noteiktajā vietā un termiņā parakstīt šo aktu. 
3.9. Ja Izpildītājs neierodas Pasūtītāja noteiktajā vietā un termiņā parakstīt neatbilstību konstatācijas aktu, Pasūtītājs ir tiesīgs sagatavoto neatbilstību konstatācijas aktu nosūtīt Izpildītājam pa pastu ierakstītā sūtījumā, vienlaikus šī dokumenta ieskenētu kopiju nosūtot arī elektroniski uz Izpildītāja e-pastu. Šādā gadījumā ir uzskatāms, ka Izpildītājs ir piekritis neatbilstību konstatācijas aktam bez iebildumiem.
3.10. Izpildītājam ir pienākums neatbilstību konstatācijas aktā norādītos trūkumus un nepilnības novērst par saviem līdzekļiem Pasūtītāja noteiktajā laikā.
3.11. Ja Izpildītājs neatbilstību konstatācijas aktā norādītos trūkumus un nepilnības nenovērš Pasūtītāja noteiktajā termiņā, Pasūtītājs ir tiesīgs veikt tos saviem spēkiem vai pieaicinot trešās personas. Izpildītājs šādā gadījumā atlīdzina Pasūtītājam visus ar neatbilstību konstatācijas aktā norādīto trūkumu un nepilnību novēršanu saistītos izdevumus 15 (piecpadsmit) kalendāro dienu laikā no attiecīga Pasūtītāja paziņojuma un rēķina saņemšanas dienas.
3.12. Pēc neatbilstību konstatācijas aktā norādīto Pakalpojumu kvalitātes trūkumu novēršanas, Izpildītājs iesniedz Pasūtītājam atkārtoti Pakalpojumu nodošanas – pieņemšanas aktu un Pasūtītājs to izskata Līgumā noteiktajā kārtībā.
3.13. Pasūtītājs par neatbilstoši Līgumā un tā pielikumos noteiktajam sniegtajiem Pakalpojumiem ir tiesīgs samazināt Līguma summu proporcionāli nekvalitatīvi veiktā Pakalpojuma apjomam, izņemot, ja Izpildītājs veikto Pakalpojumu nepilnības novērš Līgumā noteiktajā kārtībā un termiņā.
3.14. Par Pakalpojumu izpildīšanas dienu tiek uzskatīta diena, kad Izpildītājs nodod Līgumā un tā pielikumos noteiktajam atbilstošus Pakalpojumus un Puses ir abpusēji parakstījušas Pakalpojuma nodošanas- pieņemšanas aktu, kas kļūst par Līguma neatņemamu sastāvdaļu un ir pamats norēķiniem starp Pasūtītāju un Izpildītāju. 
3.15. Ja Izpildītājs Pakalpojumus nav izpildījis Pasūtītāja noteiktajā termiņā, Pasūtītājs faktu par Pakalpojumu izpildes termiņa nokavējumu norāda neatbilstību konstatācijas aktā, norādot nokavēto stundu vai dienu skaitu.
3.16. Izpildītājs garantē un nodrošina, ka Līguma izpildē (tostarp Līguma 3.4. punktā minētajā tāmē iekļauto materiālu piegādē) netiek izmantoti pakalpojumi un netiek piegādātas vai uzstādītas preces/detaļas, kuru izcelsmes valsts ir Krievijas Federācija vai Baltkrievijas Republika. Pasūtītājam jebkurā Līguma izpildes vai Pakalpojumu pārbaudes posmā ir tiesības pieprasīt dokumentālu preču/materiālu izcelsmes apliecinājumu.

4. PUŠU TIESĪBAS UN PIENĀKUMI
4.1. Pasūtītāja tiesības un pienākumi:
4.1.1. savlaicīgi pēc Izpildītāja pieprasījuma nodrošināt Izpildītāju ar visu informāciju, kas nepieciešama šī Līguma izpildei un dot Izpildītājam saistošus norādījumus saistībā ar Līguma izpildi;
4.1.2. saskaņā ar šajā Līgumā noteikto kārtību izskatīt Pakalpojumu atbilstību, atbilstoši  šajā Līgumā un tā pielikumos noteiktajām prasībām un sniegt attiecīgus komentārus un papildinājumus vai pretenzijas šajā Līgumā noteiktajā kārtībā;
4.1.3. saskaņā ar šajā Līgumā noteikto kārtību pieņemt izpildītos Pakalpojumus, kas atbilst šī Līguma un tā pielikumos noteiktajām prasībām;
4.1.4. saņemt no Izpildītāja informāciju un paskaidrojumus par Līguma izpildes gaitu un citiem ar Līguma izpildes saistītajiem jautājumiem;
4.1.5. nepieciešamības gadījumā samazināt vai palielināt apkalpojamo objektu sarakstu, kas norādīts Līguma 1. pielikumā, savstarpēji vienojoties par to rakstveidā ar Izpildītāju. Vienošanās kļūst par Līguma neatņemamu sastāvdaļu.
4.1.6. veikt samaksu par sniegtajiem Pakalpojumiem šajā Līgumā noteiktajā kārtībā un apmērā;
4.1.7. nepieņemt Pakalpojumus, kuri neatbilst Līgumā vai tā pielikumos noteiktajam.
4.2. Izpildītāja tiesības un pienākumi:
4.2.1. veikt Pakalpojumus šajā Līgumā un tā pielikumos noteiktajā apjomā, termiņā un kvalitātē, kā arī uzņemties atbildību par sekām, kuras iestāsies Līguma neievērošanas vai nepienācīgas izpildes rezultātā;
4.2.2. novērst Pakalpojumu neatbilstību Līguma un tā pielikumu prasībām saskaņā ar šajā Līgumā noteikto kārtību;
4.2.3. savlaicīgi informēt Pasūtītāju par Līguma izpildes gaitu un par iespējamiem vai paredzamiem kavējumiem Līguma izpildē;
4.2.4. Izpildītājs apņemas bez Pasūtītāja rakstiskas piekrišanas neizpaust informāciju, un veikt visus nepieciešamos pasākumus par informācijas, ko Izpildītājs ieguvis no Pasūtītāja Līguma izpildes gaitā, neizpaušanu, izņemot, ja to pieprasa valsts institūcijas, kurām saskaņā ar likumu ir tiesības prasīt šādu informāciju;
4.2.5. Izpildītājs uzņemas atbildību par apakšuzņēmēja veikto Pakalpojumu atbilstību Līgumā noteiktajām prasībām, ja Izpildītājs Līguma izpildē plāno iesaistīt apakšuzņēmējus.
5. PUŠU ATBILDĪBA
5.1. Katra Puse atbild par Līguma saistību neizpildi vai nepienācīgu izpildi, ja tās vainas dēļ nodarīts kaitējums otrai Pusei, Latvijas Republikas normatīvajos aktos un Līgumā noteiktajā kārtībā.
5.2. Par Pakalpojumu apmaksas termiņa kavējumu Izpildītājs ir tiesīgs Pasūtītājam piemērot līgumsodu 0,1% (nulle, komats, viena procenta) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no Līguma summas.
5.3. Par Pakalpojumu izpildes termiņa un/vai Defektu novēršanas termiņa kavējumu Pasūtītājs ir tiesīgs Izpildītājam piemērot līgumsodu 0,1% (nulle, komats, viena procenta) apmērā no laikā neizpildīto Pakalpojumu summas par katru nokavēto dienu, bet ne vairāk kā 10% (desmit procenti) no Līguma summas. 
5.4. Puses vienojas, ka Pasūtītājam saskaņā ar Līgumu pienākošos līgumsodus un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz Līgumu, pienākas Izpildītājam pirms tā izmaksas Izpildītājam, par to rakstiski informējot Izpildītāju. 
5.5. Līgumsoda samaksa neatbrīvo Puses no pārējo līgumsaistību izpildes un pienākuma atlīdzināt zaudējumus. 
5.6. Izpildītājam Līguma darbības laikā ir saistošs iesniegtais piedāvājums Iepirkumā.
5.7. Izpildītājs ir pilnībā atbildīgs par tā darbinieku, apakšuzņēmēju un to darbinieku darbību, bezdarbību, pieļauto pārkāpumu vai nolaidību Līguma ietvaros. 
5.8. Neviena no Līguma Pusēm nav tiesīga nodot savas tiesības, kas saistītas ar Līgumu trešajām personām bez otras Puses piekrišanas. Puses ir tiesīgas komunikāciju īstenot ar Pušu kontaktpersonu starpniecību. 
5.9. Visos gadījumos, kas nav noteikti Līgumā, Puses vadās no spēkā esošiem Latvijas Republikas normatīvajiem aktiem.
5.10. Izpildītājs Līguma izpildē iesaistītos apakšuzņēmējus un personas, uz kuru iespējām Izpildītājs ir balstījies, lai apliecinātu savas kvalifikācijas atbilstību Iepirkumā noteiktajām kvalifikācijas prasībām, drīkst nomainīt tikai ar Pasūtītāja rakstveida piekrišanu, ievērojot Publisko iepirkumu likuma 62.pantā noteikto.
5.11. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī Puses Līguma izpildē iesaistīto trešo personu darbības, kā arī rupjas neuzmanības, ļauna nolūka, bezdarbības vai nolaidības rezultātā.

6. NEPĀRVARAMA VARA
6.1. Puses nav atbildīgas par savu līgumsaistību neizpildi vai nepienācīgu izpildi, ja tā radusies nepārvaramas varas apstākļu rezultātā, no kuriem nav iespējams izvairīties un kuru sekas nav iespējams pārvarēt, un kurus Puses Līguma slēgšanas brīdī nevarēja paredzēt un novērst, un kuri nav notikuši puses vai tās kontrolē esošas personas rīcības dēļ (piemēram, karadarbība, dabas katastrofas, ugunsgrēks, normatīvo aktu pieņemšana, valsts varas vai pašvaldības institūciju pieņemtie lēmumi u.c.), un kuriem iestājoties Puses objektīvi nevar izpildīt uzņemtās saistības.
6.2. Puse, kurai kļuvis neiespējami izpildīt Līgumā noteiktās saistības nepārvaramas varas apstākļu rezultātā, nekavējoties, bet ne vēlāk kā 3 (trīs) darbdienu laikā, paziņo otrai Pusei rakstiski par šādu apstākļu rašanos. Nesavlaicīga paziņojuma gadījumā Puses netiek atbrīvotas no Līguma saistību izpildes.
6.3. Pēc Līguma 6.2.punktā minētā paziņojuma saņemšanas Puses vienojas par Līguma izpildes termiņa pagarināšanu, nepieciešamajām izmaiņām Līgumā vai arī par Līguma izbeigšanu. Ja Līguma darbība tiek izbeigta, Puses rakstveidā vienojas par galējo norēķinu atbilstoši izpildītajiem Pakalpojumiem, saskaņā ar Darbu nodošanas - pieņemšanas aktā noteikto

7. KONFIDENCIALITĀTE
7.1. Puses apņemas ievērot konfidencialitāti savstarpējās attiecībās, tajā skaitā:
7.1.1. nodrošināt Līgumā minētās informācijas neizpaušanu no trešo personu puses, kuras piedalās Līguma izpildē, izņemot valsts un pašvaldību institūcijām, kas normatīvajos tiesību aktos noteiktā kārtībā pieprasa atklāt šādu informāciju;
7.1.2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar Līguma vai citu ar tās izpildi saistītu dokumentu saturu, kā arī tehniska, komerciāla un jebkāda cita rakstura informāciju par otra Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
7.2. Puses vienojas, ka šī punkta ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
7.3. Līguma 7.punkta noteikumiem nav laika ierobežojuma un uz to neattiecas Līguma darbības termiņš.
8. PERSONAS DATU AIZSARDZĪBA
8.1. Puse, kura ir fizisko personu datu saņēmējs nodrošina, ka tie ir pieejami tikai tiem attiecīgās Puses darbiniekiem, kuru tiešo darba pienākumu veikšanai nepieciešams apstrādāt minētos datus.
8.2. Pusēm ir tiesības apstrādāt no otras Puses iegūtos fizisko personu datus tikai ar mērķi, lai nodrošinātu Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
8.3. Puse, kura nodod otrai Pusei fizisko personu datus apstrādei, atbild par to apstrādi atbilstoši spēkā esošajiem normatīvajiem tiesību aktiem.
8.4. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
8.5. Ja saskaņā ar piemērojamiem normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
8.6. Puse apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.




9. LĪGUMA DARBĪBAS TERMIŅŠ, GROZĪŠANA UN PIRMSTERMIŅA IZBEIGŠANA
9.1. Līguma darbības laikā Puses nav tiesīgas veikt būtiskus Līguma grozījumus, izņemot Līgumā un Publisko iepirkumu likuma 61.panta pirmajā daļā noteiktajos gadījumos. Par būtiskiem Līguma grozījumiem ir atzīstami tādi grozījumi, kas atbilst Publisko iepirkumu likuma 61.panta otrās daļas regulējumam. 
9.2. Līguma darbības laikā ir pieļaujami Līguma grozījumi, kas tiek veikti Līgumā noteiktajos gadījumos un Publisko iepirkumu likuma 61.panta piektajā daļā minētajā gadījumā.
9.3. Jebkuri grozījumi vai papildinājumi Līgumā izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses.
9.4. Līgumu var izbeigt pirms Līguma 1.2.punktā noteiktā termiņa beigām, Pusēm savstarpēji par to vienojoties rakstveidā. Vienošanās tiek pievienota Līgumam kā pielikums un kļūst par Līguma neatņemamu sastāvdaļu.
9.5. Līguma saistību neizpildes vai Līguma saistību pārkāpuma gadījumā vai, ja netiek ievērots Līguma 5.3.punktā noteiktais, Pasūtītājam ir tiesības, rakstveidā paziņojot Izpildītājam, vienpusējā kārtā atkāpties no Līguma, prasot Izpildītājam atlīdzināt zaudējumus.
9.6. Ja tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, Pasūtītājam ir tiesības, rakstveidā paziņojot Izpildītājam, vienpusējā kārtā atkāpties no Līguma.
9.7. Pasūtītājam ir tiesības vienpusējā kārtā atkāpties no Līguma, ja Izpildītājam piemērotā līgumsoda apmērs sasniedzis 10% (desmit procentus) no Līguma summas.
9.8. Pasūtītājam ir tiesības vienpusēji atkāpties no Līguma, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, vai ja pirms Līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi.
9.9. Pasūtītājam ir tiesības vienpusēji atkāpties no Līguma, ja Pasūtītājs konstatē, ka Līguma izpildē ir izmantotas Krievijas Federācijas vai Baltkrievijas Republikas izcelsmes preces vai pakalpojumi.
9.10. Izpildītājam ir tiesības, rakstveidā paziņojot Pasūtītājam, vienpusējā kārtā atkāpties no Līguma, ja Pasūtītājs kavē Līguma 2.7.punktā norādīto rēķinu samaksas termiņu ilgāk par 30 (trīsdesmit) kalendārajām dienām.
9.11. Līguma izbeigšanas gadījumā Puses rakstveidā vienojas par galējo norēķinu atbilstoši izpildītajiem Pakalpojumiem, abpusēji parakstītiem Darbu nodošanas - pieņemšanas aktiem un izrakstītajiem rēķiniem.
9.12. Līguma izbeigšana neatbrīvo Puses no pienākuma maksāt Līgumā noteikto līgumsodu.

10. CITI NOTEIKUMI
10.1. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem. 
10.2. Visus strīdus, kas var rasties Līguma izpildes laikā, Puses risina abpusēji vienojoties. Ja 30 (trīsdesmit) kalendāro dienu laikā vienošanās netiek panākta, strīds tiek risināts Latvijas Republikas normatīvajos aktos noteiktajā kārtībā.
10.3. Strīdos par Iekārtu atbilstību Līguma noteikumiem, ja Pusēm savstarpēji vienoties neizdodas, Pasūtītājs ir tiesīgs pieaicināt ekspertu. Ja eksperta atzinums apstiprina par pamatotu Pasūtītāja viedokli, Izpildītājs novērš attiecīgos piegādāto un/vai uzstādīto Iekārtu trūkumus, kā arī Pasūtītāja noteiktajā termiņā un kārtībā sedz eksperta pieaicināšanas izmaksas.
10.4. Puses sadarbības īstenošanai Līguma ietvaros noteic šādas kontaktpersonas:
10.4.1. no Pasūtītāja puses: __________, tālr. ____________, e-pasts: ___________. 
10.4.2. no Izpildītāja puses: ____________, tālr. _________; e-pasts:__________.
10.5. Pušu kontaktpersonas ir tiesīgas risināt visus ar Līguma izpildi saistītos jautājumus, organizēt un kontrolēt Līguma izpildes gaitu, pieprasīt un sniegt informāciju, nodot un pieņemt Pakalpojumu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi.
10.6. Līgums sagatavots latviešu valodā elektroniski, un parakstīts ar drošu elektronisko parakstu, kas satur laika zīmogu. Līgums glabājas pie Pasūtītāja un Izpildītāja elektroniski.
10.7. Līgumam tā noslēgšanas brīdī ir šādi pielikumi: 
10.7.1. 1.pielikums “Tehniskā specifikācija un pretendenta tehniskais piedāvājums”;
10.7.2. 2.pielikums “Finanšu piedāvājums”;
10.7.3. 3.pielikums “Darbu nodošanas - pieņemšanas akts”; 
10.7.4. [bookmark: _Hlk96607689]4.pielikums “Neatbilstību konstatācijas akts”;
10.8. Visi Līguma pielikumi ir Līguma neatņemamas sastāvdaļas.

11. PUŠU JURIDISKĀS ADRESES UN REKVIZĪTI
	PASŪTĪTĀJS:
	IZPILDĪTĀJS:

	Latvijas Universitāte
	_______________

	Juridiskā adrese: Raiņa bulvāris 19,
Rīga, LV – 1586
	Juridiskā adrese: ___________

	Reģ. Nr. 90000076669
IZM Izglītības iestāžu reģistra reģ.nr. 3391000218
	Reģ.Nr._______________

	Konta Nr. LV10RIKO0000082414423
	Konta Nr.__________

	Banka: Luminor Bank AS Latvijas filiāle

	Banka:____________

	Bankas kods: RIKOLV2X
	Bankas kods:_____________

	__________________________ /______/
(paraksts)
	__________________________ /______/
(paraksts)








Līguma 1.pielikums

 
	        
TEHNISKĀ SPECIFIKĀCIJA UN PRETENDENTA TEHNISKAIS PIEDĀVĀJUMS








Līguma 2.pielikums


FINANŠU PIEDĀVĀJUMS






















Līguma 3.pielikums

DARBU NODOŠANAS - PIEŅEMŠANAS AKTS (projekts)

_________________________		_________________________
/vieta/						/datums/

Latvijas Universitāte, reģistrācijas Nr.3391000218, juridiskā adrese: Raiņa bulvāris 19, Rīga, LV-1586  (turpmāk - Pasūtītājs), tās ______________ personā, kurš rīkojas saskaņā ar ________________________________________________, no vienas puses, un
__________________, reģistrācijas Nr._____________, juridiskā adrese: _________________ (turpmāk- Izpildītājs), tās ______________ personā, kurš rīkojas saskaņā ar _________, no otras puses, bet abi kopā un katrs atsevišķi turpmāk saukti - Puses, paraksta šādu nodošanas - pieņemšanas aktu:
1. Saskaņā ar 2026. gada ___.__________ Pakalpojuma līgumu Nr. ________________ (turpmāk- Līgums) Izpildītājs ir veicis _______________________________(turpmāk- Pakalpojums).                                                             (tehnisko apkopi un/vai remontu)
2. Pakalpojums veikts adresē ________________________________________.
   (nepieciešams norādīt precīzu adresi)
3. Izpildītājs apliecina, ka Pakalpojums ir izpildīts atbilstoši Līguma un tā pielikumos noteiktajam.
4. Pasūtītājs konstatē, ka Pakalpojums ir sniegts atbilstoši Līgumā un tā pielikumos noteiktajam, tādējādi pieņem Pakalpojumu pilnā apmērā.
5. Nodošanas - pieņemšanas akts ir Pušu noslēgtā Līguma neatņemama sastāvdaļa, sagatavots 2 (divos) eksemplāros, no kuriem viens glabājas pie Pasūtītāja, bet otrs – pie Izpildītāja.

	PASŪTĪTĀJS:
	IZPILDĪTĀJS:

	
	

	
	

	
	


	

_________________________                               _________________________
           (paraksts)                                                                     (paraksts)



Līguma 4.pielikums



NEATBILSTĪBU KONSTATĀCIJAS AKTS (projekts)

_________________________		_________________________
/vieta/						/datums/

Latvijas Universitāte, reģistrācijas Nr.3391000218, juridiskā adrese: Raiņa bulvāris 19, Rīga, LV-1586  (turpmāk – Pasūtītājs) tās ____________________ personā, no vienas puses, un
____________ (turpmāk – Izpildītājs) ____________________ personā no otras puses, bet abi kopā un katrs atsevišķi turpmāk saukti – Puses, paraksta šādu neatbilstību konstatācijas aktu (turpmāk – Akts):
1. Pasūtītājs, pārbaudot Izpildītāja veiktā Pakalpojuma kvalitāti atbilstoši 2026.gada ___.__________ Pakalpojuma līgumā Nr. ________________ (turpmāk – Līgums) noteiktajam, konstatēja šādas neatbilstības/trūkumus:
1.1._______________________________;
1.2._______________________________;
1.3._______________________________.
2. Izpildītājs, ievērojot Līgumā noteikto, šī Akta 1.punktā norādītās neatbilstības novērsīs bez papildus samaksas šādā veidā un termiņā:
2.1._____________________________________________________________________; 2.2._____________________________________________________________________.



	PASŪTĪTĀJS:
	IZPILDĪTĀJS:

	
	

	
	

	
	


_________________________                               _________________________
           (paraksts)                                                                     (paraksts)

